Борис Младенов-Young
Той в дъ-то ми със ръкавица бръкна…

chitanka.info

Без цензура

Той в дъ-то ми със ръкавица бръкна —

досещате се, бях на уролог.

Усмивката му видимо помръкна,

прокашля се и каза сух и строг:

„Колега, ще съм откровен и честен.

Жлезата ти е като портокал.

Нормално, знаеш, е с размер на кестен —

наистина си много закъснял.

Ще трябва спешно да играе ножа,

но има риск за мъжкия престиж

и може с любовта да се простиш…“

На всичко съм готов да се подложа,

каквото искаш късай и режи!

Потентността ми само запази!

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.